# name
Cercabib: Eina única de recuperació d'informació al CRAI de la UB. (Maig2018)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Maig 2018.

# metadata.dc.description.abstract[].value
Després d'un període de prova, el CRAI de la Universitat de Barcelona posa en funcionament, de manera definitiva i amb totes les seves prestacions, la seva nova eina de recuperació d'informació: Cercabib. Durant aquest temps de prova, hem rebut un gran nombre d'aportacions que intentarem implementar, en la mesura del possible, en un futur proper. Aprofitem per agrair-vos a tots la vostra col·laboració. Mantindrem l'enquesta encara uns mesos a fi que pugueu seguir fent suggeriments. Cercabib permet cercar des d’un únic punt i de manera simultània, a tots els recursos d'informació del CRAI al marge de suport, tipologia o ubicació del recurs: Catàleg; bases de dades, llibres electrònics i revistes electròniques (antic ReCercador); i dipòsitsdigitals de la UB. Aquesta innovació permet millorar el procés de trobar la informació i també incrementa la visibilitat de tots els recursos del CRAI. D'altra banda, si així ho desitgeu, podeu consultar el Thesaurus i altres eines de cerca des de la interfície del Cercabib.
Podeu accedir a Cercabib, a partir d'ara eina principal i única per buscar informació al CRAI de la UB, des de la pàgina inicial del Web del CRAI.

 

Teniu a la vostra disposició una presentació per ajudar-vos a entendre com funciona Cercabib, i trobareu ajuda puntual a tots els CRAI Biblioteques.

 

Cercabib és fruit del treball col·laboratiu de les biblioteques universitàries del Consorci de Serveis Universitaris de Catalunya (CSUC), en un projecte de sistema compartit que implica, entre altres actuacions, la implementació d’una eina de descoberta i recuperació de la informació que indexi conjuntament els catàlegs, els repositoris digitals i els recursos electrònics.

# metadata.dc.rights[].value
cc-by (c) Universitat de Barcelona. CRAI, 2018

# metadata.dc.title[].value
Cercabib: Eina única de recuperació d'informació al CRAI de la UB. (Maig2018)